Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 785/14/8803	Košice II, 23.3.2015
EEČ : 2-64-80-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
1/ 	Obvinený vyhlasuje, že spáchal skutok, za ktorý je  trestne stíhaný, pričom ľutuje svojho protiprávneho konania, ktorého sa dopustil z dôvodu nerozvážnosti, taktiež splnomocnencovi za poškodenú spoločnosť sa počas mediačného konania ospravedlnil a ubezpečil ho, že v budúcnosti sa podobného skutku  v ich predajných priestoroch už nedopustí.

	Splnomocnenec za poškodenú spoločnosť prehlasuje, že im obvinený nespôsobil žiadnu škodu, nakoľko tovar im bol vrátený v nepoškodenom stave a taktiež sa mu počas mediačného konania ospravedlnil za svoje protiprávne konanie, čo považuje za postačujúce.

2/ 	Obvinený zložil na účet Okresnej prokuratúry XXXXX II čiastku vo výške 50,-€. Z uvedenej peňažnej sumy, určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinený  so súhlasom poškodeného určili 25,-€ a zvyšok sumy určili na všeobecne prospešné účely v prospech XXXXX č. účtu: XXXXX.

3/ Splnomocnenec so zmierom súhlasí a vyhlasuje, že týmto sú ich nároky voči obvinenému v tejto veci celkom uspokojené.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Juh pod spisovou značkou XXXXX
V  trestnej  veci vedenej  proti  obv. XXXXX pre prečin krádeže podľa § 212  ods. 2 písm. f/ Trestného zákona na tom skutkovom základe, že  

-	dňa 17.08.2014 v čase o 11.45 hod v Košiciach na ul. Moldavskej ceste XXXXX v  XXXXX odcudzil z predajnej plochy na oddelení železiarstva sadu vrtákov, a to tým spôsobom, že tieto veci na predajnej ploche zobral, následne si ich dal do vrecka nohavíc a následne obvinený prešiel cez pokladničnú zónu bez zaplatenia, kde bol zadržaný pracovníkom SBS služby, čím si prisvojil cudziu vec tým, že sa jej zmocnil a svojim konaním by nezistením tohto skutku pre spoločnosť  XXXXX, XXXXX spôsobil celkovú škodu vo výške 7,30 €, pričom obvinený  bol za obdobný čin v predchádzajúcich dvanástich mesiacoch  právoplatne postihnutý Okresným úradom v Košiciach, a to Rozkazom o uložení sankcie za priestupok (spisové číslo XXXXX kde mu bola uložená pokuta vo výške 20,-€, pričom právoplatnosť tohto rozhodnutia bola 22.04.2014.

Odôvodnenie: 
Uznesením povereného príslušníka Okresného riaditeľstva PZ, obvodného oddelenia PZ XXXXX - XXXXX, sp. zn. XXXXX zo   dňa 26.11.2014  bolo   206 ods. 1 Trestného poriadku vznesené  obvinenie XXXXX pre prečin 
krádeže podľa § 212  ods. 2 písm. f/ Trestného zákona na tom skutkovom základe ako je to uvedené vo výrokovej časti  tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinený XXXXX a splnomocnenec poškodeného XXXXX uzavreli dňa 28.01.2015  za prítomnosti probačného a mediačného úradníka na Okresnom súde XXXXX II dohodu o zmieri, v rámci ktorej poškodený nežiada žiadnu náhradu škody, žiada však ospravedlnenie od obvineného a prísľub do budúcna, že sa z jeho strany nebude takéto konanie opakovať.

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval, poškodenému sa ospravedlnil a prisľúbil, že takéto konanie sa už nebude v budúcnosti opakovať, na znak čoho si podali ruky.
Dňa 03.02.2015 obvinený XXXXX  zložil na depozitný účet Krajskej  prokuratúry XXXXX II č. XXXXX peňažnú sumu vo výške 50,-€, určenú vo výške 25,-€ štátu na peňažnú pomoc poškodeným trestnými činmi a vo výške 25,-€ na všeobecne  prospešné účely,  a  to  pre XXXXX,  v prospech účtu č. XXXXX

Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na bezúhonnú osobu obvineného a na jeho  osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná (§ 185 ods. 2  Tr. por.)

JUDr. Vladimír Rečo
prokurátor